**Paskaidrojuma raksts**

**Madonas novada pašvaldības 29.02.2024. saistošajiem noteikumiem Nr. 4**

**„Par mājas (istabas) dzīvnieku turēšanu un izķeršanu Madonas novadā”**

|  |  |
| --- | --- |
| Paskaidrojuma raksta sadaļa | Norādāmā informācija  |
| 1. Saistošo noteikumu mērķis un izdošanas nepieciešamības pamatojums |  Saistošo noteikumu mērķis ir ar ārējo normatīvo aktu noteikt tiesisko regulējumu mājas (istabas) dzīvnieku turēšanas noteikumus, klaiņojošu un bezpalīdzīgā stāvoklī nonākušu dzīvnieku izķeršanas kārtību, dzīvnieku īpašnieka vai turētāja tiesības un pienākumus, pašvaldības veikto kontroli par noteikumu izpildi, atbildību par noteikumu pārkāpumiem, pašvaldības institūciju, kas veic noteikumu par mājas (istabas) dzīvnieka turēšanu un izķeršanu izpildes uzraudzību un kontroli novada administratīvajā teritorijā. Lai regulējums būtu saistošs visām fiziskām un juridiskām personām novada teritorijā, tas nosakāms tikai ar ārēju normatīvu aktu. Pašlaik novada administratīvajā teritorijā nav spēkā regulējuma, kas ar ārēju normatīvo aktu noteiktu tiesisko regulējumu, kas nodrošinātu mājas (istabas) dzīvnieku turēšanu un izķeršanu, un tāpēc ir nepieciešams izdot saistošos noteikumus novadā "Par mājas (istabas) dzīvnieku turēšanu un izķeršanu Madonas novadā” (turpmāk – Noteikumi). Par atsevišķu saistošo noteikumu punktu (5.4. apakšpunktu un 7. punktu) neievērošanu, kas attiecināmi uz suņu ekskrementu savākšanu un suņu atrašanos bez pavadas atsevišķās vietās, paredzēta administratīvā atbildība – brīdinājums vai naudas sods. Piemērojamā soda apmērs tiks diferencēts atkarībā no pārkāpuma un nodarītā kaitējuma smaguma. Nosakot administratīvā soda veidu un mēru, ņems vērā izdarītā pārkāpuma raksturu, pie atbildības saucamās personas personību, mantisko stāvokli, pārkāpuma izdarīšanas apstākļus, atbildību mīkstinošos un pastiprinošos apstākļus. Administratīvais sods paredzēts ar mērķi atturēt saistošajos noteikumos minētās personas no pārkāpumu izdarīšanas, aizstāvēt pārējo iedzīvotāju tiesības dzīvot sakoptā, tīrā un drošā vidē. Noteikumu izdošanas mērķis nav administratīvi sodīt pēc iespējas vairāk personu, bet gan nodrošināt tīru un drošu vidi pašvaldības administratīvajā teritorijā. Saistošajos noteikumos noteiktie administratīvie sodi ir attaisnojami, jo saistošajos noteikumos ietvertie pārkāpumi ir attiecināmi uz publiski tiesiskajām attiecībām un aizskar sabiedriskās intereses. Noteikumos iekļautie sodi ir ar pietiekamu preventīvu spēku, lai, piemērojot sankcijas pārkāpumu gadījumā, tās būs pietiekami atturošas no turpmākiem pārkāpumiem. Ar saistošo noteikumu regulējumu ir nodrošināts samērīgums starp personai uzlikto pienākumu un sabiedrības interesēs sasniedzamo mērķi. |
| 2. Saistošo noteikumu fiskālā ietekme uz pašvaldības budžetu | 2.1. Noteikumu īstenošanas fiskālās ietekmes prognoze uz pašvaldības budžetu – noteikumu izpilde notiks pašvaldības kārtējā gada budžeta ietvaros:2.1.1. ieņēmumu daļa nav precīzi aprēķināma, jo atkarīga no iekasētajiem naudas sodiem;2.1.2. nav attiecināms uz izdevumu daļu;2.1.3. nav paredzēta ietekme uz citām pozīcijām budžeta ieņēmumu vai izdevumu daļā. Saistošo noteikumu īstenošana neietekmēs Pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. |
| 3. Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – uzlabosies dzīvnieku labturība.3.2. Ietekme uz vidi – noteikumu pieņemšana sekmēs vides sakārtošanas nodrošināšanu.3.3. Ietekme uz iedzīvotāju veselību – nav attiecināms.3.4. Ietekme uz uzņēmējdarbības vidi pašvaldības teritorijā – nav attiecināms. Noteikumi neatstās tiešu ietekmi uz uzņēmējdarbības vidi pašvaldības teritorijā.3.5. Ietekme uz konkurenci – nav attiecināms. |
| 4. Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošo noteikumu piemērošanas jautājumos persona varēs vērsties Madonas novada Centrālajā administrācijā, adrese: Saieta laukums 1, Madona, Madonas novads, LV-4801, vai rakstot elektroniskā pasta adresi: pasts@madona.lv.Noteikumu izpildi savas kompetences ietvaros kontrolēs pašvaldības policijas amatpersonas.Administratīvā pārkāpuma procesu līdz administratīvā pārkāpuma lietas izskatīšanai veic pašvaldības policijas amatpersonas savas kompetences ietvaros.Administratīvā pārkāpuma lietu izskata pašvaldības Administratīvā komisija.Papildus izmaksas attieksies tikai uz tām fiziskām un juridiskām personām, kuras būs pārkāpušas noteikumu prasības un kurām būs piemērots administratīvais sods – naudas sods vai jāsedz izdevumi par dzīvnieka noķeršanu, transportēšanu, uzturēšanu un aprūpi dzīvnieku patversmē. |
| 5. Saistošo noteikumu ietekme uz pašvaldības funkcijām un cilvēkresursiem | Saistošie noteikumi izstrādāti, lai īstenotu pašvaldības autonomo funkciju.Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu institūciju vai darba vietu izveide. |
| 6. Saistošo noteikumu izpildes nodrošināšana | Saistošo noteikumu īstenošanu nodrošinās Madonas novada pašvaldības Centrālā administrācija; pašvaldības pilsētu, pagastu un apvienību pārvaldes; pašvaldības policija; pašvaldības Administratīvā komisija. Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti pašvaldības budžeta ietvaros. |
| 7. Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei. Mērķa sasniegšanai nosakot samērīgas prasības mājas (istabas) dzīvnieku turēšanai, kā arī samērīgu atbildību par saistošo noteikumu neievērošanu. |
| 8. Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši Pašvaldību likuma [46. panta](https://likumi.lv/ta/id/336956-pasvaldibu-likums#p46) trešajai daļai sabiedrības viedokļa noskaidrošanai saistošo noteikumu projekts no 2024. gada 17.janvārim līdz 2024. gada 31. janvārim publicēts pašvaldības tīmekļa vietnē [www.madona.lv](http://www.madona.lv) sadaļas “Dokumenti” apakšsadaļā “Saistošo noteikumu projekti”.Publicēšanas laikā par noteikumu projektu netika saņemti sabiedrības viedokļi. |

 Domes priekšsēdētājs A. Lungevičs